
Nabava i količine cjepiva. Hrvatska sudjeluje u zajedničkoj nabavi cjepiva protiv COVID-19, koju 
provodi Europska komisija i cjepivo će biti dostupno u Hrvatskoj u isto vrijeme kad i u drugim 
zemljama Europske unije. 

Nabava se ugovara s više proizvođača i postupci još traju. 

Ugovori s četiri proizvođača su već zaključeni. 

Prema tim ugovorima očekujemo ukupno 5.600.000 doza cjepiva do kraja 2021. godine. 





Naručena su cjepiva sljedećih proizvođača: 

- AstraZeneca/Oxford (adenovirusno vektorsko cjepivo) — 2.700.000 doza 

- Johnson&Johnson/Janssen (adenovirusno vektorsko cjepivo) — 900.000 doza 

- Pfizer/BioNTech (mRNA cjepivo) — 1.000.000 doza 

- Moderna (mRNA cjepivo) 1.000.000 doza 

U tijeku su dogovori oko sklapanja ugovora s CureVac-om (mRNA cjepivo), predloženo je tražiti 
500.000 doza. 

Postoji neobvezujuća mogućnost nabave Sanofi/GSK cjepiva (adjuvantirano proteinsko). 


S obzirom da se sva* cjepiva primjenjuju u dvije doze s različitim razmacima, do sada ugovorena 
količina je dostatna za cijepljenje 2.800.000 stanovnika Republike Hrvatske. 


* osim Janssenovog cjepiva za koje postoji mogućnost primjene 1 doze 


Organizacija cijepljenja. Cijepljenje je predviđeno provoditi prema Planu cijepljenja. 

Prvo je planirano cijepiti djelatnike i korisnike domova za starije osobe (i drugih ustanova za pružanje 
usluge smještaja u sustavu socijalne skrbi) i zdravstvene djelatnike, zatim (uvjetno rečeno, druga faza 
cijepljenja) sve osobe starije od 65 godina i sve osobe s kroničnim bolestima, te na kraju (uvjetno 
rečeno, treća faza) cjelokupno stanovništvo. 


Zavodi za javno zdravstvo će organizirati distribuciju/preuzimanje cjepiva na svom terenu, po potrebi 
i uz pomoć stožera civilne zaštite (CZ). 


Cjepiva se razlikuju po načinu skladištenja, načinu čuvanja u hladnjacima na mjestu cijepljenja i 
načinu upotrebe samog cjepiva. 


Prvo cjepivo koje će biti registrirano i odmah potom distribuirano u države članice EU je 
Pfizer/BioNTech cjepivo (zaštićeni naziv Comirnaty), za koje je Europska agencija za lijekove 
21.12.2020. dala pozitivno mišljenje o puštanju u promet. 


Prva faza cijepljenja. S obzirom da je Pfizerovo cjepivo najzahtjevnije u smislu logistike, potrebno 
je ubrzano i temeljito pripremiti se za početak cijepljenja kako bi se u što većoj mjeri iskoristile 
pristigle količine. Naime, ovo cjepivo se skladišti na temperaturi -70 stupnjeva Celzijusa i nakon 





otapanja može se čuvati na temperaturi hladnjaka najdulje pet dana. Pakirano je u bočicama od pet 
doza i treba se rekonstituirati/razrijediti fiziološkom otopinom prije primjene. Rekonstituirano cjepivo 
se smije koristiti najdulje šest sati ako se čuva u hladnjaku, a maksimalno dva sata ako se čuva na 
sobnoj temperaturi. 


Pfizerovo cjepivo će biti u Hrvatsku isporučivano u tjednim isporukama, počevši 26. prosinca 2020. 
Prva ,,ceremonijalna“ isporuka od 9750 doza cjepiva (10 kutija) očekuje se 26. prosinca i početak 
cijepljenja 27. prosinca, a zatim su predviđene tjedne isporuke cjepiva prema planu isporuke koji je 
dostavio proizvođač. 

Prema tom planu, u tjednu između Božića i Nove godine proizvođač će isporučiti još 8 kutija (7.800 
doza), a potom će tijekom siječnja i veljače isporučivati 18 kutija tjedno (17.550 doza). Tijekom 
ožujka postupno će se povećavati broj tjednih doza. 


Osam kutija koje dolaze pred Novu godinu iz logističkih razloga bit će distribuirano izravno u zavode 
za javno zdravstvo (ZZJZ) koji imaju zamrzivače na -70*C. 


Za slijedeće ,,tjedne isporuke od 18 kutija s kojima se započinje odmah iza Nove godine i koje će se 
distribuirati u sve ZZJZ, izradit će se plan distribucije i poslati svim ZZJZ. 


S obzirom da je potrebno u roku od pet dana cjepivo distribuirati iz ZZJZ do mjesta primjene te cijepiti, 
nužno je unaprijed imati definiran plan distribucije cjepiva kako bi se pri objavi datuma početka 
cijepljenja znalo točno tko koga gdje i kada cijepi (za druge vrste cjepiva planiranje neće biti tako 
zahtjevno i kompleksno, jer se mogu dulje čuvati na temperaturi hladnjaka, pa će distribucija i 
provedba cijepljenja biti fleksibilnija). 

Pri preuzimanju cjepiva nije potrebno stavljati na stranu polovicu količine radi čuvanja za drugu dozu, 
jer prema dostavljenom planu isporuke, na vrijeme će biti isporučena dovoljna količina cjepiva za 
primjenu druge doze u svrhu završetka započetog cijepljenja. Međutim, potrebno je planirati da se od 
količine koja će doći tri tjedna kasnije, mora namiriti potreba za drugom dozom u svih osoba u kojih 
je već započeto cijepljenje, prije nego što se krene cijepiti nove cijepljenike. 


Kad se procijepe svi zdravstveni djelatnici, korisnici i djelatnici domova za starije osobe, sa slijedećim 
dozama koje će stizati, počinju se cijepiti starije osobe koje nisu u domovima za starije te svi kronični 
bolesnici (stariji od 16 godina), u okviru indikacija koje će biti registrirane putem Europske agencije 
za lijekove. 


Procjena prioriteta za cijepljenje. Ovdje je navedeno nekoliko podataka koje treba uzeti u obzir pri 
donošenju procjene prioriteta i planiranju cijepljenja: 


e Pod zdravstvenim djelatnicima koji se cijepe u prvoj fazi podrazumijevaju se svi u sustavu 
djelatnike u zdravstvenim ustanovama. 

* Cijepljenje zdravstvenih djelatnika predviđeno je na radnom mjestu, putem povjerenstava za 
hospitalne infekcije, djelatnika zdravstvenih ustanova i po potrebi pomoći izvana 
(epidemiolozi, liječnici u primarnoj zdravstvenoj zaštiti (PZZ)), a dodatno Hrvatsko društvo 
za medicinu rada ponudilo je sudjelovati u cijepljenju radnih kolektiva za koje su nadležni. 

* Cijepljenje korisnika i djelatnika domova za starije osobe (i drugih ustanova u sustavu 
socijalne skrbi) predviđeno je u Domovima, a cijepljenje će provodi prvenstveno domski 
liječnici i medicinske sestre/tehničari, a prema iskazanim potrebama za pomoć izvana 
preporučujemo da se putem županijskog stožera CZ pravovremeno definira dodatno 
zdravstveno osoblje iz bolnica, domova zdravlja i ZZJZ koje će u tih par dana cijepljenja 
pomoći da se procijepe svi u domovima. 

* Cijepljenje osoba starijih od 65 godina i bolesnika s kroničnim bolestima putem obiteljske 
medicine može se organizirati na način da svaki liječnik cijepi pacijente koje ima u svojoj 





skrbi. Druga je opcija organizirati ambulante, tzv. punktove za cijepljenje u domovima 
zdravlja, ako tako više organizacijski odgovara liječnicima doma zdravlja. Organiziranje 
punktova za cijepljenje u nadležnosti je teritorijalnog Doma zdravlja i lokalnog stožera CZ. O 
tome više u Planu cijepljenja. U to vrijeme će već biti dostupno i cjepivo Moderne koje je 
logistički puno praktičnije i manje zahtijevno, pa preporučujemo da se liječnicima obiteljske 
medicine uopće ne distribuira Pfizerovo cjepivo za potrebe cijepljenja u ambulanti. Naime, 
bolje je u PZZ dati Moderna cjepivo koje se može čuvati u hladnjaku 30 dana i koje nije 
potrebno rekonstituirati prije primjene, a Pfizerovo cjepivo koristiti za cijepljenje kolektiva u 
prvoj i u trećoj fazi cijepljenja. 

U trećoj fazi, kad će se cijepljenje ponuditi svima zainteresiranima, cijepljenje će se nuditi u 
radnim organizacijama putem nadležnih specijalista medicine rada, ZZJZ i u PZZ. 
Organizacija i provedba cijepljenja u PZZ (na punktovima za cijepljenje ili u ordinacijama 
liječnika obiteljske medicine) u nadležnosti je Doma zdravlja. Također, ako se uspije 
dogovoriti s ljekarničkom komorom, cijepljenje će biti omogućeno i putem ljekarni, kao što 
je bilo omogućeno cijepljenje protiv gripe ove sezone. 


Informacije o Pfizer/BioNTech COVID-19 cjepivu, koje će prvo biti distribuirano i zbog čijih 
osobina je potrebno ovako temeljito planiranje: 


Indikacije i kontraindikacije 
Cjepivo je registrirano za primjenu kod osoba od 16 godina starosti nadalje. 


Kontraindikacije za cijepljenje su akutna bolest i preosjetljivost na sastojke cjepiva“. S 
obzirom na to da dovršene studije utjecaja cjepiva na trudnoću, embrio-fetalni razvoj, plodnost 
i postnatalni razvoj na životinjskim modelima nisu ukazale na štetno djelovanje cjepiva, 
trudnoća se ne smatra kontraindikacijom za cijepljenje, već dolazi u obzir ako potencijalna 
koristnadmašuje potencijalni rizik od cijepljenja, tj. dolazi u obzir ako trudnica ima čimbenike 
koji ju svrstavaju u vulnerabilnu skupinu za teške oblike COVID-19. 


Ženama fertilne dobi više se NE savjetuje odgoda začeća do dva mjeseca nakon primjene 
druge doze. 


Preboljenje COVID-19 nije kontraindikacija za cijepljenje i osoba se može cijepiti čim ozdravi 
(prestane joj izolacija). S imunološkog aspekta, bolji je imunološki odgovor ako se cjepivo 
primijeni četiri tjedna nakon početka bolesti, nego ako se primijeni ranije. 


Nema potrebe osobe testirati niti serološki niti raditi bris prije cijepljenja. 


Osobe koje su u karanteni kao bliski kontakti oboljelih mogu se cijepiti ako nemaju simptome 
bolesti, ali nije preporučljivo ih pozivati na cijepljenje radi izbjegavanja stvaranja bliskih 
kontakata, da ne bi nekoga zarazile. U organiziranom smještaju, npr. u domovima za starije i 
nemoćne osobe, gdje cjepitelji dolaze sa zaštitnom opremom u sobu osobe koja je u karanteni, 
može ih se cijepiti. 


Podaci iz kliničkih ispitivanja o cijepljenju imunokompromitiranih osoba i osoba s autoimunim 


bolestima su oskudni, ali s obzirom da su to osobe s povećanim rizikom od komplikacija COVID- 
19 preporučuje se cijepiti ih ako nemaju kontraindikaciju za cijepljenje. Međutim, potrebno im je 


napomenuti da je moguće da će u njih učinkovitost cjepiva biti niža nego u imunokompetentnih 
cjepljenika. 





Čuvanje i priprema za primjenu 
Cjepitelji cjepivo preuzimaju (dobivaju) od nadležnog zavoda za javno zdravstvo u transportnim 
hladnjacima sa zaleđenim pingvinima. 


*  Poprimitku zamrznutog cjepiva koje se ne sprema u ledenicu na -70%C i/ili po vađenju cjepiva 
iz ledenice, treba napisati na kutiju datum vađenja cjepiva iz dubokog smrzavanja. Jednom 
odmrznuto cjepivo ne smije se ponovo zamrzavati. 


e Uz cjepivo se nalaze i šprice i igle za rekonstituciju, šprice i igle za primjenu te fiziološka 
otopina (10 ml). 


e —_Fiziološka otopina čuva se na sobnoj temperaturi. 


*  Cjepitelji imaju imaju pet dana za upotrijebiti odmrznuto cjepivo, jer se ne može dulje od pet 
dana čuvati na temperaturi hladnjaka. 


* Cjepivo dolazi pakirano u petdozne bočice i potrebno je sadržaj svake bočice rekonstituirati 
tj. razrijediti fiziološkom otopinom prije upotrebe. Za svaku bočicu treba koristiti novu špricu 
i iglu za razrjeđivanje. 


e —Bočica koja sadrži pet doza cjepiva rekonstituira se s 1,8 ml fiziološke otopine. Nakon 
instiliranja fiziološke otopine preporučljivo je u špricu, prije vađenja igle iz bočice, navuči 1,8 
ml zraka iz bočice radi izjednačavanja pritiska. 


e Nakon razrjeđivanja cjepiva, treba na bočicu napisati vrijeme (sat i minute) razrjeđivanja. 
Bočica s cjepivom se nakon instiliranja fiziološke otopine preokrene nježno desetak puta. Ne 
tresti jer se protresanjem zapjeni. 


e Jednom razrjeđeno cjepivo (petdozna bočica) mora se upotrijebiti u roku od 6 sati uz čuvanje 
u hladnjaku. Izvan hladnjaka, na sobnoj temperaturi, bočica s razrijeđenim cjepivom može se 
čuvati najdulje dva sata. 


e — Neiskorištene doze treba baciti nakon šest sati od razrjeđivanja. Sve neiskorištene doze koje 
su razrijeđene na kraju radnog dana moraju se baciti neovisno o tome koliko je vremena prošlo 
od razrjeđivanja (da se spriječi pogreška primjene slijedećeg dana). 


* Jednom otvorena ampulica fiziološke otopine može se upotrijebiti za razrjeđivanje više bočica 
cjepiva u istom aktu (npr. ako očekujete 20 ljudi na cijepljenju u slijedećih šest sati, odmah 
razrijediti četiri bočice cjepiva). Međutim, ne može se rekonstituirati jedna bočica cjepiva pa 
otvorena ampulica fiziološke otopine spremiti za kasnije i nakon dva sata opet upotrijebiti za 
razrjeđivanje slijedećih bočica cjepiva (jer ampulica nema čep i kontaminirat će se stajanjem). 


Primjena cjepiva i evidencija cijepljenja 
Nakon rekonstituiranja svaka doza (0,3 ml) navuče se zasebnom iglom i špricom neposredno 
pred primjenu, a ne pet odjednom pa da cjepivo stoji u šprici na stolu ili u hladnjaku. 


* Istom iglom i špricom koja je se koristi za navlačenje cjepiva iz bočice, cjepivo se i primijeni 
(ne treba mijenjati iglu). 





e Iz HALMED-a imamo informacije da ako nakon navlačenja pet doza iz jedne bočice cjepiva 
ostane dovoljno cjepiva za šestu dozu (to ovisi o vrsti šprica koje se koriste, tj. o mrtvom 
prostoru u špricama), može se i šesta doza cjepiva primijeniti iz iste bočice. 


e Treba osigurati evidentiranje cijepljenja (do kraja tjedna bi trebala bi profunkcionirati 
platforma e-cijepih. To znači da se cijepljene osobe mogu upisivati izravno u e-cijepih ili u 
bolničke BIS-ove i ambulantne informatičke sustave, pa putem web servisa povlačiti u e- 
cijepih). Uz osobne podatke o cijepljeniku, nužno je evidentirati datum cijepljenja, naziv 
cjepiva i broj serije (lot). 

e Sve osobe cijepljene u prvom valu trebaju se docijepiti istim cjepivom drugom dozom za tri 
tjedna. Nije nikakav problem ako se zbog neplaniranih okolnosti druga doza primijeni nakon 
više od tri tjedna, ali treba težiti razmaku od tri tjedna koliko god je moguće. 


. Zaštitna oprema pri cijepljenju 
*  —Cjepitelji trebaju koristiti masku (kiruršku ili FFP2) i vizir ili zaštitne naočale, a osoba koja se 
cijepi treba nositizaštitnu masku (najbolje kiruršku). 


e Rukavice nisu nužne ako je koža cjepitelja neoštećena, ali je nakon svakog cijepljenja nužno 
dezinficirati ili oprati ruke. Ako se koriste rukavice pri cijepljenju, potrebno je nakon svakog 
cijepljenja dezinficirati rukavice. 


Djelotvornost cjepiva. Djelotvornost cjepiva, ispitivana na oko 40.000 dobrovoljaca u trećoj fazi 
kliničkih ispitivanja, procijenjena je na oko 95%. Nije bilo razlike u djelotvornosti među dobnim 
skupinama, te prisutnost kroničnih bolesti nije negativno utjecala na djelotvornost. 


Reaktogenost cjepiva. Tijekom praćenja ispitanika u trećoj fazi kliničkih ispitivanja zabilježena je bol 
na mjestu primjene u > 80%, umor u > 60%, glavobolja u > 50%, bolovi u mišićima u > 30%, zimica u 
> 30%, bolovi u zglobovima u > 20% 1 povišena tjelesna temperatura u > 10% ispitanika koji su primili 
cjepivo. Navedeni su simptomi bili uglavnom blagog ili umjerenog intenziteta i spontano prošli u roku 
od nekoliko dana. Mučnina se javila u manje od 10%, a limfadenopatija u manje od 1% ispitanika koji 
su primili cjepivo. 


Na temelju dosadašnjeg iskustva s terapeutskim mRNA cjepivima i kandidatima za profilaktičko mRNA 
cjepivo (gripa, bjesnoća, chikungunya, zika) poznato je da mRNA ne ulazi u stanične jezgre cijepljene 
osobe i ne integrira se u genom stanica domaćina. Glasnička RNA ulazi u citoplazmu stanica 
(prvenstveno antigen predočnim stanicama — makrofazima i dendritičkim stanicama) gdje se poizvodi 
površinski protein SARS-CoV-2 i na površini stanice se prikazuje imunokompetentnim stanicama. 


Nekoliko pojava ozbiljnih alergijskih reakcija nakon primjene cjepiva u Ujedinjenom Kraljevstvu i 
SAD-u nisu bile razlog Europskoj agenciji za lijekove da anamnezu anafilaktičke reakcije navede 
kao kontraindikaciju za primjenu cjepiva (osim, naravno, ako je anafilaktička rekacija bila na 
sastojke cjepiva i ne prethodnu primjenu tog cjepiva). Međutim, u mjere opreza su naveli da je 
nužno imati pri ruci odgovarajuću terapiju za slučaj pojave anafilaktičke reakcije i opservirati 
cijepljene osobe najmanje 15 minuta. 


Za sada, u nedostatku dodatnih informacija preporučujemo da se s osobama koje imaju u 
anamnezi ozbiljne alergijske reakcije, postupa prema: smjernicama američkog CDC-a: 








To znači da se ne preporučuje cijepljenje osoba koje su imale teške alergijske reakcije na neku 
parenteralnu terapiju ili parenteralno primijenjeno cjepivo u anamnezi. Osobe koje su imale blage 
alergijske reakcije na parenteralnu primjenu lijeka ili cjepiva u anamnezi (lokalizirana urtikarija 
bez znakova anafilaksije) mogu se cijepiti. Osobe koje imaju alergiju na hranu, okolišne alergene, 
otrov insekata, na oralne lijekove, mogu se cijepiti. 


*Sastojci cjepiva. Kopirano iz Comirnaty Product Information as approved by the CHMP on 21 
December 2020, pending endorsement by the European Commission 
((4-hydroxybutyl)azanediyl)bis(hexane-6,1-diyl)bis(2-hexyldecanoate) (ALC-0315) 
2-[(polyethylene glycol)-2000]-N,N-ditetradecylacetamide (ALC-0159) 
1,2-Distearoyl-sn-glycero-3 -phosphocholine (DSPC) 

Cholesterol 

Potassium chloride 

Potassium dihydrogen phosphate 

Sodium chloride 

Disodium phosphate dihydrate 

Sucrose 

Water for injections 


Informacije o cjepivu Moderna (mRNA cjepivo). Polovicom siječnja očekuje se odobrenje za 
stavljanje u promet cjepiva proizvođača Moderna, koje je također mRNA cjepivo. Rukovanje ovim 
cjepivom bit će jednostavnije jer nije potrebno rekonstituiranje, dugotrajno se čuva na -20*C, a na 
temperaturi hladnjaka može se čuvati do 30 dana. Cjepivo je pakirano u 10-dozne bočice. Uz ovo 
cjepivo će također biti distribuiran i odgovarajući broj šprica i igala za primjenu. Za sada još nemamo 
konkretne podatke o datumima, dinamici i količinama isporuke. 


Radi planiranja čuvanja Moderninog cjepiva, ovdje prikazujemo volumene pakiranja: 


Pack H: 60mm (10 bočica (Vials) Volumen=386 ml 
L:51mm 100 doza 
W: 126mm 
Shipping Case_ | H: 135mm 12 pakiranja 
L: 267mm 120 bočica 
W: 169mm 1,200 doza 





Pallet H: 960mm 96 Shipping Caseova 
L: 1,200 mm 1,152 pakiranja 
W: 800mm 11,520 bočica 
115,200 doza 


Cjepiva se čuvaju u zamrzivačima i hladnjacima u sekundarnim pakiranjima (Pack), što znači da za 
pohranu 100 doza treba 386 ml prostora u zamrzivaču ili hladnjaku. Drugim riječima, zauzimaju vrlo 
malo prostora (sto doza ovog cjepiva zauzima volumen kao npr. dvije doze MPR cjepiva koje je 
pojedinačno pakirano s otapalom u šprici) 


